Natali Väli

Natali Väli (2016. aastani Natali Lohk; sündinud 23. septembril 1985 Thbilisis Gruusias) on eesti näitleja.

Natali Väli on lõpetanud 2005. aastal Keila Gümnaasiumi ja 2009. aastal Tartu Ülikooli Viljandi kultuuriakadeemia näitlejana (7. lend).TÜ VKA etenduskunstide vilistlased. Tartu Ülikooli Viljandi kultuuriakadeemia veebisait. 

Aastatel 2010–2022/2023 töötas ta Rakvere Teatris näitlejana.Mart Rauba. Natali Väli lahkub Rakvere teatrist. Virumaa Teataja 13.12.2022.

Tegevus näitlejana
Teatrirollid
Kätlin – Aidi Vallik / Sven Heiberg "Kuidas elad?... Ann?!", lavastaja Sven Heiberg, Rakvere Teater 2006
Villu Tamme "Haned võlgu", lavastaja Jaanika Juhanson, Teatrilabor 2007
Natali – "Elu ja kuidas sellega toime tulla", lavastaja Üllar Saaremäe, Rakvere Teater 2009
Nümf – William Shakespeare "Torm", lavastaja Hendrik Toompere, Rakvere Teater 2010
Sülfiid – Andrus Kivirähk "Papagoide päevad", lavastaja Sulev Teppart, Rakvere Teater 2010
Kai – Andrus Kivirähk "Kaelkirjak", lavastaja Marion Undusk, Rakvere Teater 2010
Tüdruk – Doris Kareva / Jaanika Juhanson "Unenäokohvik", lavastaja Jaanika Juhanson, Rakvere Teater 2010
Isobel Bridie – Shelagh Stephenson "Eksperiment õhupumbaga", lavastaja Peeter Tammearu, Rakvere Teater 2011
Koduvana – Tove Jansson "Muumitroll ja sabatäht", lavastaja Üllar Saaremäe, Rakvere Teater 2011
Tuhkatriinu – "Tuhkatriinu", lavastaja Toomas Suuman, Rakvere Teater 2011
Frank McGuinness "Vabrikutüdrukud", lavastaja Eili Neuhaus, Kukruse Polaarmõis, 2011
Cate – Sarah Kane "Neetud", lavastaja Heigo Teder, Rakvere Teater 2012
Tennessee Williams „Suvi ja suits“, lavastaja Mait Joorits, Rakvere Teater 2013
Alma Winemiller – Tennessee Williams "Suvi ja suits", lavastaja Mait Joorits, Rakvere Teater 2013
Erinevad rollid – Rein Raud "Vend", lavastaja Rein Raud, Rakvere Teater 2013
Esitaja – Viivi Luik "Talvehotell", lavastaja Tiina Mälberg, Rakvere Teater 2013
Bubba Ryan – Ray Lawler "Seitsmeteistkümnenda nuku suvi", lavastaja Toomas Suuman, Rakvere Teater 2014
Nataša – Anton Tšehhov "Kolm õde", lavastaja Andres Noormets, Rakvere Teater 2014
Nataša – Maksim Gorki / Jussi Sorjanen "Põhjas", lavastaja Jussi Sorjanen, Rakvere Teater 2015
Tuirevi Hillikainen – Arto Paasilinna "Maailma parim küla", lavastaja Jaanus Rohumaa, Rakvere Teater 2015
Võõrasema, Nõid, Haldjas – Vennad Grimmid "Hansuke ja Greteke", lavastaja Üllar Saaremäe, Rakvere Teater 2015
Agnes – "Lõikuspea tantsud", lavastaja Eili Neuhaus, Rakvere Teater 2018
Charlotte Löwensköld – Selma Lagerlöf / Urmas Lennuk "Charlotte Löwensköld", lavastaja Urmas Lennuk, Rakvere Teater 2020
Kirjastaja Kertu – Indrek Hargla „Suvitusromaan“, lavastaja Aare Toikka, Rakvere Teater 2021
Rebecca West – Henrik Ibsen "Rosmersholm", lavastaja Peeter Raudsepp, Rakvere Teater 2022
Maret Vaa – "Nipernaaditalv", lavastaja Urmas Lennuk, Rakvere Teater 2022
Philippa James – Eric Elice / Roger Rees "Topeltduubel", lavastaja Üllar Saaremäe, teatri Käpipuu suvelavastus Sagadi mõisas, 2022–2023
 James Krüss / Ott Kilusk "Suur Boy ja Väike Boy", lavastaja Kaili Viidas, teatri TEMUFI suvelavastus 2023

Telesarja- ja filmirollid
 2009 – "Alvin ja koopaoravad 2" (eesti keeles)
 2010 – "Kättemaksukontor" ("Uuestisünd" 1 ja 2) – õde Nelli
 2011 – "Alvin ja koopaoravad 3" (eesti keeles)
 2011–2013 – "Kelgukoerad" – uurija Bärbel Orav
 2011 – "Kodu keset linna" – Maria
 2011 – "Ideaalide tund" 
 2014 – "Kartulid ja apelsinid" – Ave
 2015 – "Krista lood"
 2015 – "Kättemaksukontor" ("Nõiutud" 1, "Koletise kättemaks" 2) – nõid ja hüpnotisöör Nora Kanep
 2015/2016 – "Üheotsapilet"
 2018 – "Siberi võmm" – Tara Machdavi
 2020 – "Kättemaksukontor" ("Kahevõitlus") – Nora Kanep
Kuulus reklaamvideo
2020. aastal tehti Saksamaa veebiapteegi DocMorris tellimusel jõulureklaam, kus astuvad üles ka eesti näitlejad Evelin Võigemast, Natali Väli ja Anne Paluver. Briti päevaleht The Independent ja veel paljud maailma meediaväljaanded pidasid seda reklaamvideot 2020. aasta üheks paremaks ja emotsionaalsemaks jõulureklaamiks. Videot oli (2020. aasta detsembri keskpaigaks) ainuüksi YouTube'i kanalil vaadatud 8 miljonit korda.Liisa Mugra. Tõeline pisarakiskuja! Eesti näitlejatega jõulureklaami peetakse aasta parimaks Õhtuleht.ee, 15.12.2020.

Tegevus näitekirjanduse tõlkijana
Natali Väli on tõlkinud gruusia keelest eesti keelde Avtandil Varsimašvili (Varsimashvili) näidendi "Armastan! Armastan! Armastan!", mis lavastati Vanemuises ja esietendus 2014. aasta augustis. Näidend räägib suurtest tunnetest ja on mõjutusi saanud 2008. aasta Lõuna-Osseetia sõjast.Tõnu Lilleorg. Natali Lohk tõlkis gruusiakeelse näidendi Kuulutaja / teatri Vanemuine koduleht, 18.11.2014.

Eesti keelest gruusia keelde on ta tõlkinud Jaan Tätte näidendi "Ristumine peateega".Martin Hanson. Mitmetahuline Natali Väli Aqva : Hotel & Spa Magazine, nr. 6, jaanuar 2020. Näidendi lavastas Gruusias Vabaduse teatris Tiit Palu ja see esietendus 2019. aasta detsembris.Tiit Palu lavastas Gruusias Jaan Tätte näidendi Teatri Vanemuine koduleht, 16.12.2019.

Tegevus depressiooni tutvustajana
Alates 2020. aastast on Natali Väli selgitanud oma kogemuste põhjal mitmes tervise-, pere- ja naisteajakirjas, mis on emadusega seotud depressioon ja kuidas ta on sellega võidelnud.Liis Auväärt. Näitlejanna Natali Väli emaduse õppetundidest: vaatasin oma lapsi - nagu inglid! Ometi tundsin, et ujun sogases vees Tervis Pluss / Delfi, 08.09.2020.Katariina Libe. Näitleja Natali Väli avameelselt neli aastat kestnud depressioonist: tean, et käin teraapias veel aastaid Pere ja Kodu / Delfi, 02.06.2023.Tiiu Suvi. Natali, armumas iseendasse Anne ja Stiil / Delfi, 30.09.2021.Tiiu Suvi. Näitleja Natali Väli läbis suure elumuutuse: oma kõige mustematel hetkedel seisin justkui ristmikul, kus olid ainult tupikteed Anne ja Stiil / Delfi, 25.10.2021.

Tunnustus 
 2013 ja 2015 – Rakvere Teatri kolleegipreemia

 Isiklikku 
Natali (õieti NatalijaNatali Väli elulugu ETBL / Eesti Teatriliit. Vaadatud 02.06.2023.) Väli ema on grusiinlanna ja isa eestlane. Perekond emigreerus Gruusiast Eestisse 1993. aastal, kui algas Abhaasia sõda.Ma elan siin. Gruusia-eesti verd Natali Lohk ERR, 15.08.2015.

Ta oli aastatel 2016–2023 abielus näitleja ja Rakvere Teatri direktori Velvo Väliga. Neil on tütred Viktoria (2016) ja Kristin (2019).Kas teatristaaride Velvo ja Natali Väli teed läksid lahku? ohtuleht.ee, 11. august 2023. 

Tema hobi on mööbli taastamine ja valmistamine, mööblirestaureerimist on ta õppinud alates 2021. aastast Viljandi Kutseõppekeskuses.Anu Viita-Neuhaus. Rakvere teatri näitleja Natali Väli õpib uut ametit: „Tahan osata ise mööblit teha!“ Naine/Õhtuleht, 05.01.2022.

Viited

Välislingid

 Aigi Viira. Mägede tütar Natali Lohk: "Olen igatepidi lõhestatud. Siin olles igatsen Gruusia järele, seal – Eestit.". Õhtuleht, 21. september 2011
 Harro Puusild. Natali Lohk käis kaks korda 1. klassis!. Naiste Maailm, 16. märts 2011
 Raimu Hanson. Komöödias maailma loomisest mängib Tbilisis sündinud näitleja. Tartu Postimees, 11. oktoober 2015


Kategooria:Rakvere teatri näitlejad
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1985